<classify> WAZIRI wa Elimu, Sayansi na Teknolojia, Profesa Joyce Ndalichako amesema wanasayansi kutoka nchi mbalimbali duniani wamekutana nchini kujadili tafiti zinazofanyika kusini ya Jangwa la Sahara.Amesema lengo la mkutano huo ni kubadilishana mawazo, uzoefu na vifaa vinavyotumika tafiti sanjari na kuweka wazi matokeo ya tafiti hizo ili ziweze kuwa manufaa.Profesa Ndalichako amesema hayo alipokuwa akifungua mkutano wa viongozi wa Baraza la Sayansi Kanda ya Afrika unaofanyika jijini Dar es Salaam kwa siku tano.Alisema katika mkutano huo washiriki 250 wanajadili ni namna gani nchi zinazotoa ufadhili kwenye tafiti zinaweza kufanya kazi pamoja katika eneo hilo ili majibu yatakayopatikana kwa nchi moja yaweze kutumika katika nchi nyingine.Pia ameshukuru taasisi ambao zimekuwa zikitoa ufadhili katika tafiti zinazofanyika nchini nchini na Afrika kwa ujumla.Mkurugenzi Mkuu wa Tume ya Sayansi na Teknolojia Costech, Dk. Amos Nungu amesema tume hiyo inaratibu masuala ya utafiti, teknolojia na ubunifu nchini ndiyo maana imepewa dhamana ya kuratibu mkutano huo.Amesema Tanzania ipo kwenye sera ya uchumi wa viwanda hivyo kupitia mkutano huo watajifunza mambo mengi kutoka kwa wengine.Mwenyekiti wa Bodi ya tume hiyo, Profesa Makenya Maboko amesena ujuzi hauna mipaka hivyo wanasayansi wanahitaji kuwa pamoja, kuungana na kufanya kazi pamoja.  <topic>: KITAIFA 